enhetsstat
Store norske leksikon,Samfunn,Samfunnsfag,Statsvitenskap,Valgforskning og sammenliknende politikk,Politiske begreper
Enhetsstat er en stat hvor den politiske myndighet er samlet i nasjonale organer og institusjoner. I en slik stat har eventuelle lokale enheter bare delegert myndighet.
Norge er en enhetsstat. Fylkene og kommunenes delegerte myndighet er fastlagt av Stortinget i vanlige lover. De øvrige skandinaviske land, og blant annet Frankrike og Storbritannia er også enhetsstater.Enhetsstaten skiller seg fra forbundsstaten. I forbundsstaten har lokale enheter som delstater en konstitusjonelt bestemt selvstendig myndighet. Tyskland, Sveits, USA og Canada er forbundsstater. Les mer i Store norske leksikon forbundsstat